Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 
Paragraph Index: 7

1. A panaszok és az ezzel kapcsolatos intézkedések általános jellemzői 1.1. A panaszok fogadása, az ügyek intézése Az állampolgári jogok országgyűlési biztosa és általános helyettese a korábbi évekhez hasonlóan 1999-ben is kiemelt figyelmet fordítottak a folyamatosan érkező panaszok fogadására, szűrésére. Emellett fokozott erőfeszítéseket tettek az előző évekből származott panaszügyek végleges elintézésére. Összesen 5617 ügyet iktatott 1999-ben a Hivatal, ami az 1998-ban érkezett 7019 ügyhöz képest közel 20 százalékos csökkenést jelent. A csökkenés lehetséges magyarázatára az ügyek sorsával összefüggésben később még visszatérünk. A beadványok több mint háromnegyede — 76,7 százaléka — továbbra is postán érkezett, több mint egyötöde — 20,5 százaléka — a panaszirodán keletkezett, míg más szervtől összesen 7 ügyet (0,1 százalék) kaptunk, és az országgyűlési biztosok saját kezdeményezésére hivatalból indultak is csak az összes új ügy 2,7 százalékát tették ki. (Lásd az 1/1. számú táblázatot.) 1/1. számú táblázat Az állampolgári jogok országgyűlési biztosához és általános helyetteséhez 1999-ben érkezett ügyek* megoszlása az ügy keletkezésének módja szerint Az ügy keletkezésének módja % Százalékos eltérés az előző beszámoló adataihoz képest panasziroda 20,49 2,37 beadvány 76,73 —1,86 hivatalból indult 2,65 —0,48 áttétel más szervtől 0,12 —0,04 összesen 100,00 * Egy ügyben több panasz is lehet. Az ügyek megoszlása az ügy keletkezésének módja szerint 2000/88/II. szám Az előző évhez képest tehát 2,4 százalékkal nőtt a panaszosok által személyesen előadott sérelmek aránya. A Jogi-elemző Főosztályhoz tartozó Panasziroda 1999-ben 1278 olyan panaszost fogadott, akik a hatóságok vagy közszolgáltatók működésével kapcsolatos sérelmeik megoldását az állampolgári jogok országgyűlési biztosától vagy általános helyettesétől várták. Közülük 1151 személy új panasszal, míg 127 fő „visszatérőként” fordult a Hivatalhoz. Az utóbbiak a folyamatban lévő vagy korábban befejezett ügyeikkel kapcsolatos újabb fejleményeket kívánták kiegészítő információként elmondani vagy új eljárást kezdeményeztek. A panaszukat szóban előterjeszteni kívánók számára éves átlagban 3—4 héten belül tudtunk előjegyzési időpontot adni, ami — a panaszosok arányát is figyelembe véve — azonos a korábbi évi gyakorlattal. A szóban előadott panaszok közül kiemelkednek a helyi önkormányzatok előtti eljárásokkal, a büntető, kárpótlási és földügyekkel, közüzemi szolgáltatásokkal és a nyugdíjbiztosításokkal, valamint a munkaviszonnyal kapcsolatos sérelmek, továbbá a polgári jogi ügyek. A szóban előadott panaszok jelentős részében — 366 esetben — a meghallgatást nem követte további eljárás, mivel a panaszosok elfogadták a Panasziroda munkatársainak felvilágosítását az országgyűlési biztosok hatásköréről vagy a panasz megoldására alkalmazható jogi eszközökről. Szintén a Panasziroda tevékenységéhez tartozott a telefonos információs szolgálat működtetése, ahol az érdeklődők az országgyűlési biztosok hatáskörével, illetve a folyamatban lévő ügyek sorsával összefüggésben kaphattak tájékoztatást. Az információs szolgálathoz 1999-ben telefonon 4497-en, személyesen 832-en fordultak. Az Országgyűlési Biztosok Hivatala elhelyezési körülményei — melyek részletei bemutatása a közös hivatal beszámolóját tartalmazó fejezetben olvasható — nem tették lehetővé a Panaszirodán dolgozók munkakörülményeinek, illetve az ide forduló panaszosok kényelmének javítását. Komoly szervezeti intézkedések eredményeként a rendelkezésre álló területet sikerült úgy átalakítani, hogy minden ügyfél fogadására önálló — leválasztott — helyiségben kerüljön sor. Ennek következtében a panaszosokat megillető diszkréció anélkül biztosítható volt, hogy az ügyfelet fogadó munkatársak szobatársai ezekben az időszakokban irodájuktól távol legyenek kénytelenek dolgozni. A korábbi évhez képest nem változott az egyének és civil szervezetek által kezdeményezett, valamint a „kollektív” ügyek aránya. Fél százalékkal csökkent a hatóságoktól származó és a hivatalból indított ügyek aránya, nőtt azonban — szintén fél százalékkal — a családoktól származó új beadványok aránya. (Lásd az 1/2. számú táblázatot.) 1/2. számú táblázat Az állampolgári jogok országgyűlési biztosához és általános helyetteséhez 1999-ben érkezett ügyek megoszlása az idítványozók szerint Indítványozó % egyéni 91,22 kollektív 3,29 hatóság 0,27 civil szervezet 0,69 család 1,07 hivatalból indult 2,65 egyéb 0,80 összesen 100,00 A sérelmet szenvedettek megoszlása 1998-hoz képest lényegében nem változott — 1,4 százalékkal 11,3 százalékról 12,4 százalékra nőtt a csoportos sérelmek aránya, míg az egyéneké ugyanennyivel csökkent. (Lásd az 1/3. számú táblázatot.) 1/3. számú táblázat Az állampolgári jogok országgyűlési biztosához és általános helyetteséhez 1999-ben érkezett ügyek megoszlása a sérelmet szenvedettek szerint Sérelmet szenvedett % egyén 87,57 állampolgárok csoportja 12,43 összesen 100,00 2000/88/II. szám Összesen 5124 természetes személy (egyén) fordult az országgyűlési biztosokhoz. Amint az a Hivatal működésének kezdete óta minden évben megállapítható volt, 1999-ben is az indítványozó személyek többsége férfi volt, „előnyük” a nőkkel szemben 1,24 százalék. A lakosság nem szerinti megoszlása ezzel ellentétes, a nők „előnye” itt 4,52 százalékos. (Lásd az 1/4. számú táblázatot.) 1/4. számú táblázat Az állampolgári jogok országgyűlési biztosához és általános helyetteséhez 1999-ben érkezett ügyek megoszlása az indítványozó természetes személy neme szerint Természetes személy neme % Összlakosság megoszlása % férfi 50,62 4 817 600 47,74 nő 49,38 5 274 200 52,26 összesen 100,00 10 091 800 100,00 Az indítványozó természetes személy neme szerinti megoszlás Az indítványozók 94,61 százaléka magyar állampolgárságú (nem természetes személyek esetén honosságú) volt. 1999-ben az előző évhez képest valamivel növekedett a külföldiek (52 helyett 73), illetve a „bevallottan” kettős állampolgárok (5 helyett 9) száma, míg a hontalanoké csökkent (4 helyett 2). A magyar állampolgárok aránya közel 4 százalékos emelkedését így azoknak az eseteknek a — 4,6 százalékos — csökkenése ellensúlyozta, amelyekben az állampolgárság nem volt megállapítható. (Lásd az 1/5. számú táblázatot.) 1/5. számú táblázat Az állampolgári jogok országgyűlési biztosához és általános helyetteséhez 1999-ben érkezett ügyek megoszlása az indítványozó állampolgársága szerint Indítványozó állampolgársága % magyar 94,61 külföldi 1,30 hontalan 0,04 kettős állampolgár 0,16 nem állapítható meg 3,90 összesen 100,00 2000/88/II. szám 1.2. A panaszok jellemzői Az országgyűlési biztosokhoz érkezett új ügyiratok egy része továbbra is egynél több panaszt tartalmazott. Az 1999-ben érkezett 5617 ügyben 6339 panasz volt elkülöníthető. Figyelmet érdemel, hiszen az ügyek bonyolultságának növekedésére utal az, hogy 1998-hoz képest az iktatott új ügyiratok 20 százalékos csökkenéséhez képest a panaszok száma kevésbé, csak 17,5 százalékkal csökkent. A panaszok jellegük szerinti megoszlásában 1999-ben jelentős változások történtek. Jelentősen, 3,6 százalékkal csökkent a sérelmes döntések aránya. Jelentős mértékben nőtt viszont — 6,5 százalékkal — a sérelmes eljárások aránya. A két panaszcsoport sorrendbeli „helycseréje” azért fontos, mert növekvőnek tűnik az egyébként hatáskörükbe tartozó hatóság vagy közszolgáltatót érintő sérelmes eljárások aránya. Ezek orvoslására ugyanis az országgyűlési biztosoknak általában van lehetőségük, a most csökkenő arányú sérelmes döntésekre ezzel szemben csak kivételesen van mód. Csökkent az eljárás elhúzódását, valamint a hatóság hallgatását kifogásoló panaszok aránya. Ez a hatóságok és közszolgáltatók egyre fegyelmezettebb eljárásának eredménye is lehet. Nem hagyható figyelmen kívül, hogy csak csekély mértékben csökkent — 14,3 százalékról 12,8 százalékra — azoknak a panaszosoknak az aránya is, akik hivatalunkhoz mint „jogsegélyszolgálathoz” fordultak. A hatályos jogszabályokról és a rendelkezésre álló jogi fórumokról ezek a panaszosok is felvilágosítást kaptak. Ennél többre felelősséggel nem vállalkozhattunk. (Lásd az 1/6. számú táblázatot.) Az 1999-ben az országgyűlési biztoshoz és általános helyetteséhez intézett panaszok típus szerinti megoszlása lényegében az előző évekhez hasonló megoszlást mutat. Változatlanul a települési önkormányzatok eljárásával kapcsolatos a legtöbb panasz. Ilyen minden ötödik, az összes panasz 22,1 százaléka. A többiekhez képest magas továbbá a különféle polgári jogi — 10,2 százalék —, a büntető — közel 9 százalék —, nyugdíjbiztosítási — 5,5 százalék —, közüzemi szolgáltatókkal kapcsolatos — 4,9 százalék —, kárpótlási és föld — 3,8 százalék —, munkaviszonnyal kapcsolatos — 3,4 százalék — panaszok aránya. (Lásd az 1/7. számú táblázatot.) Ezek közül a polgári jogi és a munkaviszonnyal kapcsolatos esetekre — mivel nem hatóságokat vagy közszolgáltatókat érintő sérelmeket tartalmaznak — jellemzően nem állapítható meg az országgyűlési biztosok hatásköre. A büntető—, nyugdíjbiztosítási, közüzemi, kárpótlási és földügyeket általában — az egyéb eljárási feltételek birtokában — vizsgálhatták. 1/6. számú táblázat Az állampolgári jogok országgyűlési biztosához és általános helyetteséhez 1999-ben benyújtott panaszok megoszlása a panasz jellege szerint Panasz jellege %

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes